FRÆNDAFUNDUR 12

Ráðstefnukall

Íslandsnefnd Fróðskaparseturs Færeyja og Færeyjanefnd Háskóla Íslands bjóða öllum sem áhuga hafa að taka þátt í ráðstefnunni *Frændafundur 12*, sem haldin verður í Þórshöfn í Færeyjum 29.-31. maí næstkomandi.

Fræðimenn, nemendur og aðrir geta sent tillögur að fyrirlestrum á ráðstefnunni en nánari upplýsingar um hana munu birtast á síðunni [setur.fo/fo/gransking/granskingarsamstoerv/granskingarsamstarvid-fraendafundir](https://www.setur.fo/fo/gransking/granskingarsamstoerv/granskingarsamstarvid-fraendafundir) og einnig á <fraendafundur.hi.is>. Fyrirlesarar fá 30 mínútur til að halda fyrirlesturinn og svara spurningum að honum loknum.

Ráðstefnan er þverfagleg og yfirskrift hennar er

*Sjálfbærni sem áttaviti – Hvernig birtist hugtakið sjálfbærni í ólíkum vísindagreinum?*

Yfirskrift ráðstefnunnar er ætlað að fanga mikilvægt viðfangsefni sem margir fræðimenn í háskólasamfélaginu geta fundið snertiflöt við. Þar að auki geta væntanlegir fyrirlesarar boðið fram fyrirlestra um hvert það efni sem tengist löndunum tveimur, Íslandi og/eða Færeyjum. Gert er ráð fyrir að fyrirlestrum á ráðstefnunni verði raðað saman í málstofur um tiltekni efni eins og kostur er. Fyrirlestrarnir verða haldnir á færeysku, íslensku, ensku eða norrænu meginlandsmáli (dönsku, norsku eða sænsku).

Þeir sem hafa áhuga á að flytja fyrirlestur á *Frændafundi 12* eru vinsamlegast beðnir um að senda útdrátt (ca. 250 orð) á netfangið [zakarish@setur.fo](mailto:zakarish@setur.fo) (Zakaris Svabo Hansen) í síðasta lagi 1. mars. Svör við innsendum útdráttum eru væntanleg 10. mars.

Fyrir hönd Íslandsnefndar Fróðskaparseturs Færeyja

Zakaris Svabo Hansen

Fyrir hönd Færeyjanefndar Háskóla Íslands

Jóhannes Gísli Jónsson

fyrimynd fyri føroyska tekstin:

FRÆNDAFUNDUR 9

Auglýst er eftir tillögum að fyrirlestrum

Færeyjanefnd Háskóla Íslands og Íslandsnefnd Fróðskaparseturs Føroya bjóða öllum áhugasömum á ráðstefnuna *Frændafund 9* sem haldin verður í Reykjavík dagana 26.-28. ágúst 2016.

Fræðimönnum, námsmönnum og öðrum áhugasömum er boðið að senda inn tillögur að fyrirlestrum sem þeir hafa hug á að halda á ráðstefnunni. Einnig verður boðið upp á málstofur/vinnusmiðjur með a.m.k. þremur þátttakendum um eitthvert tiltekið efni. Nánari upplýsingar koma síðar á vefsíðu samstarfsins, fraendafundur.hi.is. Fyrirlesarar fá 30 mínútur fyrir fyrirlestur, umræður og spurningar.

Ráðstefnan er þverfagleg og yfirskrift hennar er *Lönd ljóss og myrkurs, hafs og vinda. Hvernig móta kraftar náttúrunnar mannlíf og dýralíf, menningu og samfélag í norðri?* Yfirskrift ráðstefnunnar var samin í þeim tilgangi að sem flestir fræðimenn í háskólasamfélaginu geti fundið snertiflöt við efnið. Fræðimenn og námsmenn geta boðið fram fyrirlestra um hvert það efni sem tengist löndunum tveimur, Íslandi og/eða Færeyjum.

Fyrirlestrarnir verða haldnir á íslensku, færeysku, skandinavísku málunum og ensku. Fyrirlesarar fá tækifæri til að senda grein, byggða á fyrirlestri sínum, í ritrýnda ráðstefnuritið *Frændafund 9,* eftir ráðstefnuna.

Athugið að fyrirlesarar sem bjóða fram efni verða sjálfir að standa straum af kostnaði sínum af ráðstefnuferðinni (flugi, gistingu og uppihaldi).

Tillögur að fyrirlestrum berist til Maríu Garðarsdóttur ([maeja@hi.is](mailto:maeja@hi.is)) eða Hans Andrias Sølvará ([hansas@setur.fo](mailto:hansas@setur.fo)) í síðasta lagi 15. febrúar 2016. Svör við tillögum berast 15. mars 2016.

Fyrir hönd Færeyjanefndar Háskóla Íslands

María Garðarsdóttir

Fyrir hönd Íslandsnefndar Fróðskaparseturs Føroya

Hans Andrias Sølvará